ເທັກ​ໂນ​ໂລ​ຈີ ການ​ບິນ ຍົກ​ລະ​ດັບ​ຂຶ້ນ ດ້ວຍ​ເຮືອ​ບິນ ທີ່​ປີບໍ່​ມີ​ປີກພື​ພັບ
​ຖ້າ​ເທັກ​ໂນ​ໂລ​ຈີ​ດັ່ງ​ກ່າວນີ້ ​ຫາ​ກ​ໄດ້​ຜົນ ແລະ ນັ້ນ​ມັນກໍອາດຈະ​ປ່ຽ​ນ​ແປງ ວິ​ທີ​ທີ່​ເຮືອບິນຈະໄດ້ຖືກສ້າງຂຶ້ນມາ.
ລາຄານ້ຳມັນເຮືອບິນ ແມ່ນເຫດຜົນນຶ່ງ ທີ່ການຄົ້ນຄວ້າເທັກໂນໂລຈີການບິນ ມັກຖືກ ເພັ່ງເລັງໃສ່ການສ້າງເຮືອບິນທີ່ເບົາກວ່າ ແລະ ປະຢັດນ້ຳມັນຫລາຍກວ່າເກົ່າ ບັນດາ ນັກຄົ້ນຄວ້າກຸ່ມນຶ່ງຈາກປະເທດ ອັງກິດ ຫາກໍ່ໄດ້ພັດທະນາເທັກໂນໂລຈີດັ່ງກ່າວ ນັກ ຂ່າວວີໂອເອ ເຄວິນ ອີນິກສ໌ ມີລາຍງານເລື້ອງນີ້, ເຊິ່ງ ພຸດທະສອນ ຈະນຳລາຍລະ ອຽດມາສະເໜີທ່ານໃນອັນດັບຕໍ່ໄປ ນີ້ແມ່ນເຮືອບິນ MAGMA, ເປັນເຮືອບິນບໍ່ມີຄົນຂັບຊະນິດພິເສດ ທ່ານ ບິລ ໂຄຣເທີ ຈາກມະຫາວິທະຍາໄລ ແມນເຊັສເຕີ ກ່າວວ່າ “ນີ້ແມ່ນແບບຢ່າງ ຂອງເຮືອບິນທີ່ບໍ່ມີຊິ້ນສ່ວນເໜັງຕີງ ທີ່ປະຕິບັດງານໄດ້ຢ່າງເຕັມສ່ວນ ລຳທຳອິດຂອງ ໂລກ ແລະ ມັນກໍເປັນເລື່ອງທີ່ສຳຄັນຫຼາຍ ເພາະວ່າຄົນໄດ້ທົດລອງເຮັດມາຫຼາຍເທື່ອ ແລ້ວໃນອະດີດ, ພວກເຮົາໄດ້ລອງ ແລະ ກຸ່ມອື່ນໆກໍໄດ້ທົດລອງມາແລ້ວ ” ທ່ານ ບິລ ໂຄຣເທີ ແລະ ກຸ່ມຂອງລາວຈາກມະຫາວິທະຍາໄລ ແມນເຊັສເຕີ ໃນປະ ເທດ ອັງກິດ ໄດ້ອາໄສການເປົ່າອາກາດ ເພື່ອຂັບເຄື່ອນເຮືອບິນໃນທ້ອງຟ້າ ສະມາຊິກຂອງກຸ່ມດັ່ງກ່າວ ທ່ານ ອຽນ ລັນນັອນ ເວົ້າວ່າ ການເອົາຊິ້ນສ່ວນທີ່ເໜັງຕີງ ພາຍນອກທັງໝົດອອກໃນເຮືອບິນລຸ້ນນີ້ ຈະເຮັດໃຫ້ເຮືອບິນມີຄວາມປອດໄພກວ່າ ແລະ ເບົາກວ່າ ທ່ານ ອຽນ ລັນນັອນ ຈາກມະຫາວິທະຍາໄລ ແມນເຊັສເຕີ ກ່າວວ່າ “ຄວາມໄດ້ປຽບ ແມ່ນເພື່ອຫຼຸດຜ່ອນນ້ຳໜັກ, ຫຼຸດຜ່ອນການສ້ອມແປງ ແລະ ຫຼຸດຜ່ອນຄວາມຫຍຸ້ງຍາກ ເມື່ອເຈົ້າມີປີກຄວບຄຸມ ມັນກໍຈະມີຄວາມຫຍຸ້ງຍາກທັງໝົດ ” ການທີ່ເຮືອບິນບໍ່ມີຊິ້ນສ່ວນເໜັງຕີງ ມັນຈະສາມາດປະກອບເຂົ້າກັນໄດ້ຢ່າງວ່ອງໄວ ແລະ ຜະລິດດ້ວຍລາຄາຖືກ ໂດຍພື້ນຖານແລ້ວ ມັນແມ່ນເຮືອບິນທີ່ສຸບປັກສຽບໄຟ ໃສ່ແລ້ວຫຼິ້ນ ທ່ານ ບິລ ໂຄຣເທີ ກ່າວວ່າ “ສະຫະຣາຊະອານາຈັກ ໄດ້ມີສ່ວນຮ່ວມ ໃນການພັດທະ ນາລຸ້ນໃໝ່, ເປັນເຮືອບິນຮົບທີ່ເຮັດໃນຣາຊະອານາຈັກອັງກິດ ທັງໝົດນີ້ແມ່ນກ່ຽວ ກັບການພັດທະນາເທັກໂນໂລຈີ ທີ່ສາມາດພັດທະນາເຮືອບິນທີ່ມີປະສິດທິພາບຫຼາຍ ຂຶ້ນ, ຖືກກວ່າເກົ່າ, ເປັນທີ່ໄວ້ວາງໃຈກວ່າເກົ່າ, ສາມາດເກັບໄວ້ຢູ່ໃນກ່ອງເປັນ 10 ປີ ແລະ ເອົາມາບິນຍາມໃດທີ່ເຮົາຕ້ອງການ ” ເຮືອບິນດັ່ງກ່າວເຮັດມາຈາກແຜ່ນໄທເທນຽມ ທີ່ພິມອອກມາຈາກເຄື່ອງພິມ 3 ມິຕິ ຫຼື 3D ແທນທີ່ຈະໃຊ້ກົນຈັກປີກ, ລົມຈະເປົ່າດ້ວຍຄວາມໄວສຸດຍອດ ຜ່ານຊ່ອງນ້ອຍໆ ຢູ່ໃນປີກ ເພື່ອໃຫ້ຜູ້ບັງຄັບເຮືອບິນ ສາມາດປ່ຽນທິດທາງ ແລະ ເຮືອບິນອາຍພົ່ນຄວາມໄວສູງ ຈະສະໜອງການຍົກ ທີ່ເຄື່ອນເຮືອບິນຂຶ້ນ ແລະ ລົງ ທ່ານ ບິລ ໂຄຣເທີ ກ່າວວ່າ “ແທ້ຈິງແລ້ວ ມັນຍາກທີ່ຈະເອົາຊິ້ນສ່ວນເທັກໂນໂລຈີແຕ່ ລະອັນມາຮວມເຂົ້າກັນ ເພື່ອໃຫ້ມັນເຮັດວຽກໃນເວລາດຽວກັນ ເພື່ອໃຫ້ມັນໄດ້ເຮືອບິນ ທີ່ເຮັດວຽກໄດ້ຢ່າງເຕັມທີ່, ບ່ອນທີ່ເຈົ້າສາມາດມອດພາກສ່ວນທີ່ ເໜັງຕີງໄວ້ ເພື່ອເຮັດ ໃຫ້ມັນຖືກຄວບຄຸມໃນການບິນຕາມວິທີທີ່ເຈົ້າຢາກເຮັດ ” ຖ້າສິ່ງນີ້ຈະເປັນເຮືອບິນຮົບລຸ້ນຕໍ່ໄປ, ກຸ່ມທີ່ວ່ານີ້ ຈະມີອະນາຄົດທີ່ໄກ ໃນຂະນະທີ່ເຮືອບິນລຳນີ້ ມີນ້ຳໜັກພຽງ 46 ກິໂລເທົ່ານັ້ນ, ມັນກໍສາມາດບິນໄດ້ພຽງ ແຕ່ປະມານ 160 ກິໂລແມັດຕໍ່ຊົ່ວໂມງ ແຕ່ຖ້າເທັກໂນໂລຈີດັ່ງກ່າວນີ້ຫາກໄດ້ຜົນ, ແລະ ນັ້ນມັນກໍອາດຈະປ່ຽນແປງວິທີທີ່ເຮືອ ບິນຈະໄດ້ຖືກສ້າງຂຶ້ນມາ